ಕನ್ನಡಿಗರನ್ನು ನಗಿಸಲು ರಾಜು ಬರುವ ಡೇಟ್ ಫಿಕ್ಸ್

ಬೆಂಗಳೂರು: ಫಸ್ಟ್ ಲುಕ್, ಟೀಸರ್, ಟ್ರೇಲರ್, ಸಾಂಗ ಹೀಗೆ ಚಿತ್ರ ಶುರುವಿನಿಂದಲೂ ಸುದ್ದಿ ಮಾಡ್ತಾನೆ ಬಂದಿತ್ತು ‘ರಾಜು ಕನ್ನಡ ಮಿಡಿಯಂ’. ಆದ್ರೆ ಅದ್ಯಾಕೋ ಗೊತ್ತಿಲ್ಲ ಚಿತ್ರ ತಂಡ ಸ್ಪಲ್ಪ ದಿನಗಳಿಂದ ಗಪ್-ಚುಪ್ ಆಗಿತ್ತು. ಆದರೆ ಈಗ ಕನ್ನಡಿಗರನ್ನು ನಗಿಸಲು ರಾಜು ಬರುವ ಡೇಟ್ ಫಿಕ್ಸ್ ಆಗಿದೆ.

ಈ ತಿಂಗಳ 19ನೇ ದಿನಾಂಕದಂದು ‘ರಾಜು ಕನ್ನಡ ಮಿಡಿಯಂ’ ಕರುನಾಡ ಬೆಳ್ಳಿತೆರೆಯಲ್ಲಿ ಮನೋರಂಜನೆಯ ಮೋಜನ್ನು ಪ್ರದರ್ಶಿಸಲು ಸಿದ್ಧವಾಗಿದ್ದಾನೆ. ರಾಜು ಕನ್ನಡ ಮಿಡಿಯಂ ರೋಮ್ಯಾಂಟಿಕ್ ಕಾಮಿಡಿ ಮಿಶ್ರಣವುಳ್ಳ ಸಿನಿಮಾ. ಕಿರಣ್ ರವಿಂದ್ರನಾಥ್ ಸಂಗೀತ ಸಂಯೋಜನೆಯ ಹಾಡುಗಳು ಈಗಾಲೇ ಕೇಳುಗರನ್ನ ತಲುಪಿವೆ. ಗುರುನಂದನ್‍ಗೆ ಜೋಡಿಯಾಗಿ ಆಶಿಕಾ ರಂಗನಾಥ್ ಹಾಗೂ ಅವಂತಿಕಾ ಶೆಟ್ಟಿ ಕಂಗೊಳಿಸಿದ್ದಾರೆ. ಅದ್ರಲ್ಲೂ ಕಿಚ್ಚ ಸುದೀಪ್ ಈ ಚಿತ್ರದಲ್ಲಿ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿರುವುದು ಸಿನಿಮಾ ರಿಲೀಸ್‍ಗೆ ಭಾರಿ ಕುತೂಹಲಕ್ಕೆ ಕಾರಣವಾಗಿದೆ.

‘ಫಸ್ಟ್ ರ‍್ಯಾಂಕ್ ರಾಜು’ ಸಿನಿಮಾದ ನಂತರ ನರೇಶ್ ಕುಮಾರ್ ನಿರ್ದೇಶನ ಮಾಡುತ್ತಿರುವ ಸಿನಿಮಾ ಇದಾಗಿದೆ. ‘ಶಿವಲಿಂಗ’ದಂತಹ ಸೂಪರ್ ಡೂಪರ್ ಸಿನಿಮಾ ನಿರ್ಮಾಣ ಮಾಡಿದ್ದ ಕೆ.ಎ.ಸುರೇಶ್ ಈ ಚಿತ್ರದ ವಾರಸ್ದಾರ. ಈ ಚಿತ್ರ 2017ರಲ್ಲಿಯೇ ತೆರೆಕಾಣಬೇಕಿತ್ತು. ಆದ್ರೆ ಕಾರಣಂತರಗಳಿಂದ ಈ ವರ್ಷದ ಜನವರಿ 19ಕ್ಕೆ ರಾಜ್ಯಾದ್ಯಂತ ಹವಾ ಎಬ್ಬಿಸಲಿದೆ.